מול נבו

מול נבו הוא בסיס צבאי, שהוקם בשנת 1983 כהיאחזות נח"ל וכיום מחנה צה"ל מדרום-מזרח ליריחו, הממוקם סמוך לצומת אלמוג על כביש 90 ולמקומו הקודם של קיבוץ בית הערבה.

בספטמבר 2017 הבסיס עבר שיפוץ רב, ונמצא כיום בשימוש גדוד 47, "לביא הבקעה".

היסטוריה 
ב-5 באפריל 1981 דנה ועדת השרים להתיישבות בהקמת יישוב בבית הערבה ב' - מול נבו. ביוני 1981 החליטה ועדת השרים לענייני ביטחון להקים שלושה האיחזויות נח"ל, בהם מול נבו.

היאחזות הנח"ל הוקמה בסוף 1983 וטקס העלייה על הקרקע התקיים במרץ 1984. המחנה נקרא על שם מיקומו מול הר בעבר הירדן המזרחי, שיש המשערים שהוא הר נבו.

צמוד לבסיס שוכן היישוב בית חגלה המכונה גם "רואה נבו".

בשנת 2002 הוקמה חברת הדרכה למסעות לפולין בשם מול נבו על ידי בוגרי תנועות נוער אשר שרתו בבסיס הנח"ל, באותו שם.

בספטמבר 2017 בסיס מול נבו נלקח בחסות גדוד 47 - "לביא הבקעה" על ידי חיילי המחזור הראשון של הגדוד ומשמש כבסיס האם של הגדוד.

קישורים חיצוניים

הערות שוליים 

מועצה אזורית מגילות ים המלח
בסיסי צה"ל ביהודה, בשומרון ובבקעת הירדן
בקעת ים המלח